**ПРОЦЕНА СТАЊА ПО ОБЛАСТИМА ВРЕДНОВАЊА**

1. **ОБЛАСТ: ПРЕДШКОЛСКИ ПРОГРАМ, ГОДИШЊИ ПЛАН, РАЗВОЈНИ ПЛАН**

У Установи постоје документа која су сачињена у складу са прописима. У Развојном плану Установе, Годишњем плану рада Установе и Предшколском програму видљиве су специфичности везане за делатност. У Развојном палу постоје јасно дефинисане мисија и визија која покрећу развој у правцу индивидуализације, интегрисаног учења и укључивања свих интересних група. У Годишњем плану рада Установе су оперативно разрађени структурни елементи Предшколског програма и за сваку програмску целину су издвојени приоритетни циљеви за текућу годину.

Развојни план Установе израђен је на основу резултата самовредновања Приоритетни задаци из Развојног плана Установе уграђени су у план рада појединих стручних актива и у приоритете на основу којих се прави план стручног усавршавања. Приоритети и активности из Развојног плана нису систематски уграђени у планове свих актива, тимова и појединачне планове директора и стручних сарадника.

У припремању докумената Установе учествују родитељи, васпитачи, медицинске сестре-васпитачи и стручни сарадници. Родитељи су у активни учесници тимова вртића у оквиру којих у сарадњи са васпитачима и медицинским сестрама- васпитачима одређују приоритете за даљи развој васпитно-образвоног рада и израду акционих планова за унапређење васпитно- образвоног рада. У оквиру Годишљег плана рада Установе, такође, постоје планови рада Савета родитеља и Управног одбора. Представници локалне заједнице су укључени у заједничко планирање пројеката са представницима из истанове.

Документа Установе садрже програме и планове за пружање подршке деци и породици. У Годишњем плану рада Установе постоји план сарадње са родитељима, програми за пружање подршке деци и породици. Предшколски програм садржи програме за подршку деци и породици.

У Установи постоји Тим за посебне и специјализоване програме који организује испитивање потреба породица и расписује јавни конкурс за реализаторе програма. На основу утврђених потреба и понуде програма, планира се реализација посебних и специјализованих програма.

У ГПР предшколске Установе наведене су одговорности, динамика и начин реализације Програма заштите деце од насиља, злостављања и занемаривања Наведени су циљеви, принципи Програма, спољашња и унутрашња заштитна мрежа, план рада Тима, акциони план превентивних и интервентних активности за спречавање насиља

Процена квалитета рада у оквиру 2. и 3. области вршена је на основу истраживања процене квалитета од стране васпитача и на основу дискусије стручних сарадника и помоћника директора о квалитету Васпитно-образовног рада у односу на стандарде квалитета.

1. **ОБЛАСТ: ВАСПИТНО-ОБРАЗОВНИ РАД**

За потребе процене стања квалитета у овој области спроведено је истраживање на узорку од 90 васпитно-образовних група, 159 васпитача, 138 деце и 167 родитеља. Васпитачи су самовредновали свој рад на основу упитника који обухвата све стандараде квалитета из 2. и 3. области. Анализом резулатата издвојиле су се јаке стране и слабости у раду.

Преко 90% васпитача је проценило да је физичка средина подстицајна за учење и развој деце. Простор вртића, и унутрашњи и спољшњи, је уређен за активности деце. Постоје могућности за окупљање целе групе, малих група и индивидуални рад. Материјали су уредно сложени и прегледни, и одражавају актуелна дешавања.

Процењено је од стране васпитача да је је социјална средина у вртићу осмишљена тако да подстиче развој и учење деце, да се у групама негује отворена комуникација, да се уважавају различитости, поштују договорена правила понашања и стварају прилике за интеракцију деце различитих узраста.

Планирање ВО рада се прописно документује и сва документација је доступна. У план рада интегрисане су језичке и културолошке особености деце у групи. Васпитачи планирају активности и уређују средину за учење користећи различите изворе садржаја. У сарадњи са децом и родитељима планирају се мањи пројекти на нивоу групе или вртића, преко Тимова вртића у форми заједничких креативних радионица, излета и радних акција.

Учење деце у вртићу се одвија кроз различите активности прилагођене њиховим потребама и актуелним дешавањима.

Распоред дневних активности прилагођен је узрасним карактеристикама деце. Индивидуалне разлике међу децом у погледу здравствено-хигијенских навика и културе се уважавају. Васпитачи омогућују да се активности у вртићу спроводе са што мање празног хода. У вртићима се свакодневно организују активности деце на отвореном.

Васпитачи саветују родитеље у вези са реализацијом адаптације њиховог детета.

Као слабости смо издвојили идикаторе које је мање од 50% васпитача проценило да је заступљено у њиховом раду али и на основу дискусије стручних сарадника и помоћника директора.

У мењању и обогаћивању средине за учење у мањој мери учествују деца и родитељи. У већини ВО група не постоји кутак или полица са неструктуираним материјалима.

Као слабост у оквиру организовања социјалне средине у вртићу показало се да је ВО рад недовољно индивидуализован, као и да у планирање активности нису довољно интегрисане потребе поједине деце и да не постоји довољно мирних активности којима би деца могла да се баве ако немају потребу за сном. Такође се проценило да су деца недовољно укључена у планирање активности које ће се реализовати током школске године у њиховог васпитној групи.

При планирању активности у оквиру ВО рада недовољно се води рачуна о стиловима учења детета, не постоје инструменти за праћење детета у различитим ситуацијама у вртићу у току целог дана. Циљеви и задаци из ИОП-а нису интегрисани у план ВО групе: у циљевима, задацима, материјалима и средствима за рад. Простор у вртићу није прилагођен потребама деце са развојним сметњама.

У оквиру активности деца у веома малој мери користе неструктуиране материјале. У плановима активности не виде се циљеви постављени за поједину децу. Не постоје инструменти за праћење игре и активности детета. Принципи интегрисаног и кооперативног учења нису видљиво укључени у осмишљавање игре и активности деце. У портфолију деце изостаје протокол за праћење адаптације.

Процењено је да родитељи нису довољно непосредно укључени у процес адаптације деце (планирање, реализација).

1. **ОБЛАСТ: ДЕЧИЈИ РАЗВОЈ И НАПРЕДОВАЊЕ**

Анализа резултата показује да васпитачи као највећи квалитет процењују њихову непосредну активност са децом. У оквиру тога истичу да су деца активно укључена и мотиваисана за игре и активности у вртићу. Да постоји партнерски однос у коме деца и васпитачи заједно учествују у истраживању и решавању проблема. Да су им омогућене различите активности кроз које преузимају различите улоге и сарађују са другом децом. Васпитачи, такође, процењују да деца остварују напредак у развоју.

Тешкоће и потребе за подршком се јављају у праћењу дечијег развоја и напредовања различитим инструментима, као и документовање праћења и имплементацији у план ВО рада.

1. **ОБЛАСТ: ПОДРШКА ДЕЦИ И ПОРОДИЦИ**

У Предшколској установи "Наша радост" се врши анализа ризика безбедности која је полазна основа за обезбеђивање сигурне и безбедне средине. Анализа стања безбедности у Програму заштите деце од насиља, злостављања и занемаривања је у складу са упутством из Приручника за примену Посебог протокола за заштиту деце од насиља, злостављања и занемаривања у образовно-васпитним установама.

Установа има Програм заштите деце од насиља, занемаривања и злостављања иТим за заштиу деце од насиља, занемаривања и злостављања који планира превентивне и интервентне активности. Тим прати структуру Установе тј. централни Тим (директор, секретар, стручни сардници, помоћници директора и представник родитеља) и подтимови на нивоу вртића (помоћник директора, шеф вртића, педагог, психолог и родитељ).

У свим вртићима постоји Програм заштите, плакати са Протоколом поступања у ситуацијама насиља, обрасци за евиденцију насилних ситуација.

Реализована је обука из области превенције насиља за васпитно особље од стране ШУ. Реализују се програми који имају за циљ развијање просоцијалног понашања деце и реализују се едукације за васпитаче у циљу унапређења комуникативних вештина, сензибилизације за дечије потребе, дисциплиновање, савладавање стреса,... Ова стручна усавршавања и програми нису циљано планирани као активности за превенцију насиља. У планирање превентивних активности нису укључени родитељи и локална заједница.

Постоји унутрашња заштитна мрежа која реагује у свим случајевима насиља, али рад подтимова није уједначен. Постоје тешкоће у препознавању насиља и дефинисању нивоа насиља. Тада Тим консултује Школску управу. Установа сарађује са спољашњом заштитном мрежом.

У Установи се поштују законски прописи о спровођењу превентивних мера безбедности од заштите од пожара. Такође се поштују прописи о едукацији запослених за пружање прве помоћи.

У Установи, информације о правима детета родитељи добијају кроз одређене програме ("Заједно у адаптацији", "Самопоштовање", "Вртић по мери детета"). Сваке године деца у ППП-у добијају примерак "Буквара дечијих права".

У Установи се прилком уписа деце поштују критеријуми које је прописало Министарство. Постоје тешкоће у одређеним објектима у поштовању норматива о броју деце у васпитној групи, па у неколико објеката имамо ВО групе које су и у мрежи дефинисане као група ипо. Већина група у градским објектима има прекомеран број деце у односу на норматив.

У Установи постоји и спроводи се програм превентивно-здравствене заштите деце. Води се евиденција о деци која имају право на бесплатан боравак у вртићу или на нижу цену боравка.

Програм социјалне заштите Установе садржи превентивне мере, попис активностзи које се реализују у Устзанови у циљу социјалне заштите. Установа сарађује са Центром за социјални рад и Локалном самоуправом и другим Установама које се баве децом.

Установа има стално запосленог нутриционисту. Постоје електронски програми уз помоћ којих се утврђује нутритивна вредност оброка. Редовно се врши контрола хране.

Постоје различити програми чији је циљ сарадња са породицом у Предшколском програму који је операционално разрађен у Годишњем плану рада Установе. Сарадњу са породицом. такође, планира сваки стручни сарадник и помоћник дидректора и директор у оквиру својих годишњих и месечних програма и планова. У књигама рада васпитача постоје планови сарадње са породицом у којима су прецизирани облици сарадње, активности и садржија.

Установа сарађује са Локалном самоуправом, Центром за социјални рад и другим организацијама. Постоји сарадња са Едукативним центром Рома у циљу укључивања све ромске деце у предшколски програм, али у планским документима нису видљиве планиране активности, начин праћења и евалуације. У Установи се предузимају мере за редовно похађање Припемног предшколског програма.

На нивоу васпитних група се организују различити облици пружања подршке родитељима у циљу развијања родитељских компетенција, али су број и врста тих активности веома неуједначени од групе до групе. Родитељи процењују да им је потребна већа подршка од педагога, психолога и логопеда. Пружање подршке од стране васпитача у циљу јачања родитељских компетенција родитељи процењују као адекватну.

У Установи се реализују следећи програми који имају улогу јачања родитељских компетенција и индивидуализовном приступу породици: "Заједно у адаптацији", "Заједно у поласку у школу", "Ја полазим у школу", "Моја изложба", инклузивни програм "Вртић по мери детета", "Тимска подршка развоју детета".

Индивидуални састанци са родитељима се планирају на нивоу групе и води се евиденција о реализацији, али се често укључују само родитељи чија деца имају неке проблеме. Васпитачи наводе да са свим родитељима имају свакодневну размену информација.

Присутни су сви облици сарадње са родитељима, али се заступљеност појединих облика разликује у зависности од вртића и васпитача.Најзаступљенији облик сарадње по процени родитеља је информативни родитељски састанак. У великој мери је присутна писана комуникација и свакодневне размене између васпитача и родитеља. Велико интересовање и одзив родитеља за креативне радионице, излете и радне акције.

У 20 вртића је формиран тим вртића који чине родитељи, васпитачи, стручни сарадници и помоћници директора. Задатак тима је да испита потребе и васпотно-образовне ставове родитеља тог вртића и да сачини акциони план за унапређење ВО рада.

1. **ОБЛАСТ: ЕТОС**

Процена стања у оквиру ове области рађена је на основу анализе података прикупљених истраживањем спроведеним у седам објеката у коме је учествовало 57 васпитача и медицински сестара васпитача и 121 родитељ.

Процењено је да се у Установи сви подаци пажљиво чувају и прикладно размењују уз поштовање поверљивости. Води се рачуна о томе да се разговори о детету не воде пред дететом и другим родитељима. Постоји дилема око тога да ли треба видљиво истицати имена деце на њиховим продуктима који су изложени у вртићу. У већини вртића не постоји облежен простор за индивидуалне разговоре са родитељима. Најчешће се користи канцеларија у којој васпитачи бораве за време пауза и припрема за рад. У појединим вртићима не постоји посебан простор осим оног у којем бораве деца.

Васпитачи и родитељи процењују да се подаци о детету не користе пред дететом и другом децом. У Установи се васпитачима пружа подршка кроз различите едукације и индивидуалне разговоре о афирмативном начину комуникације са родитељима и коришћењу термина који описују јаке дететове стране. Установа континуирано информише и едукује запослене и родитеље о томе шта све јесте насиље и дискриминација (документација установе, обавештења, акта, сајт и др.) Установа има дефинисане процедуре које спречавају појаву насиља и дискриминације. Јасно су дефинисане и оперативно разрађене процедуре за реаговање у случају насиља и дискриминације.

Деца и васпитачи учествују у различитим манифестацијама . Поштују се права која су специфично везана за вртић: присуство родитеља приликом адаптације детета, начин исхране, спавање-неспавање, дужина боравка детета, равноправно учешће у активностима деце без фаворизације или искључивања.

ПУ поседује документа у којима су прецизирана правила понашања и одговорност свих запослених и родитеља.Утврђене су и спроводе се мере у случају непридржавања договорених норми понашања. Установу чине 55 вртића који су територијално распоређени по целој Општини. Клима уважавања и толеранције варира од вртића до вртића. У случају конфликта васпитачи добијају подршку од стране стручних сарадника и помоћника директора.

Аналаиза климе међуљудских односа у којој су учествовали директор, помоћници директора и стручни сарадници показује да се на заједничким састанцима сви чланови осећају непријатно (неуважено, бесно, беспомоћно, збуњено,...), да њихове компетенције нису уважене и да је комуникација негативна. Поверење између директора, помоћника директора и стручних сарадника је веома ниско.

У комуникацији запослених и родитеља видљиво је узајамно поштовање и поверење.

Родитељи су благовремено обавештени о свим догађајима који се тичу њихове деце.

Родитељи се информишу преко огласне табле, инфо табле, сајта, брошуре, обавештења, …

Према новим запосленима установа се односи са разумевањем и уводи их у посао.

Новозапослени су упознати са оперативно разрађеним описом посла, информисани су о правима и обавезама из радног односа, имају увид у документа Установе и законске и подзаконске регулативе релевантне за њихов рад. Искуснији радници уводе у посао новопридошле кроз систем менторства, али и кроз неформалну подршку. Промоција вртића и његов углед су израз заједничког ангажовања свих запослених. Сви запослени размењују примере добре праксе у Установе и ван ње. У Установи се редовно израђују информативно и едукативни материјали (плакати, информатори, брошуре, леци,...). Рад Установе се презентује у различитим медијима.

Већина родитеља и васпитача обухваћена узорком сматра да је амбијент њиховог вртића пријатан и да у простору доминирају дечији радови. Већина објеката није прилаогоћено деци са сметњама у развоју (прилазне рампе, паркинг,...)

Установа формира стручне тимове за израду и реализацију разних пројеката. Теме и пројекти се реализују, најчешће на нивоу једне васпитне групе. Стручне посете једног вртића другом су ретке.Заједничке активности, посете, радионице, акције, између вртића су ретке.Васпитачи и деца остварују сарадњу са основном школом на нивоу објекта/групе. Сарадња се остварује кроз: посете деце из вртића и ученика ОШ вртићима уз заједничку активност (заједничко учешће у манифестацијама, приредбама, радионицама,…) Васпитачи и деца реализују сарадњу са различитим институцијама (културним, образовним…) у циљу остварења програмских циљева.

1. **ОБЛАСТ: ОРГАНИЗАЦИЈА РАДА И РУКОВОЂЕЊЕ**

У Установи руководећи органи подстичу континуирано стручно усавршавање свог васпитног-образовног кадра. Директор континуирано врши самовредновање свог рада на основу ког планира лични професионални развој. Директор и руководећи органи подстичу и развијају сарадњу са другим организацијама, установама и локалном заједницом. Руководство надзире све сегменте рада Установе. Стручни сарадници остварују педагошко-инструктивни рад у оквиру Установе. У Установи је оформљен Тим за самовредновање који континуирано спроводи процес самовредновања рада целокупне Установе. На основу резултата самовредновања предлажу се мере које је потребно предузети да би се унапредио квалитет ВО рада. Директор посредно (преко помоћника директора) учествује у раду стручних тимова формираних у оквиру Установе. Процењено је да у Установи задужења нису јасно дефинисана и адекватно распоређена. Постоји значајан отпор запослених према променама и иновацијама. Педагошке јединице нису фукнционалне, већ само формално постоје. ВО рад се не планира и не реализује по педагошким јединицама. Закони и прописи се селективно поштују. Систем подршке запосленима није усаглашен. Сарадња између директора, помоћника директора и стручних сардника је отежана у смислу јасних порука и задужења, усаглашених поступака према васпитачима, информисању. Запослени сматрају да нису правовремено обавештени о кључним стварима које процењују као круцијалне за успешно обављање свог рада. Задаци запослених нису усаглашени на свим нивоима. Потребно је конструисати инструменте на основу којих би се вршила интерна евалуација ефикасности руковођења ВО већем и педагошким колегијумом. Запослени су од стране руководства селективно укључени у процес доношења одлука. Руководиоци објеката решавају свакодневне проблеме правовремено, у скаду са својим надлежностима. Директор је проценио да запослени нису довољно мотивисани. У оквиру Установе формиран је велики број стручних актива васпитача (узрасни, програмски, ...). Координатори и председници актива су проценили на основу евалуације рада актива да су активи често нефункционални због великог броја васпитача који им присуствују. Поједини васпитачи су чланови више од 2 актива што отежава присуствовање свим састанцима.

1. **ОБЛАСТ: РЕСУРСИ**

У ПУ обезбеђени су потребни људски ресурси. Запослено је одговарајући број васпитача и стручних сарадника који имају прописане квалификације. Број осталих запослених у складу је са прописима и њихове квалификације су одговарајуће. У рад ПУ се укључују стажисти и волонтери.

План Предшколске установе за професионални развој је утемељен на редовном самовредновању.

Запослени се стручно усавршавају у складу са Годишњим планом стручног усавршавања. Не постоје протоколи за праћење примене свих знања стечених путем стручног усавршавања. За поједине програме постоје протоколи за редовно праћење и евалуирање примене стечеинх знања. Приправници се уводе у посао у складу са законским нормама. Васпитачи и стручни сарадници тимским радом доприносе унапређењу квалитета ВО рада. У Установи се континуирано врши обука за оспособљавање ВО радника да врше континуирану самоевалуацију.

У Установи постоје вртићи чији простор за рад није у складу са нормативом. Сви објекти задовољавају здравствено-хигијенске услове. Опремљеност дидактичким материјалима није у свим ВО групама у складу са нормативом.

**ПРЕДЛОЖЕНЕ МЕРЕ ЗА УНАПРЕЂЕЊЕ РАДА УСТАНОВЕ**

|  |  |
| --- | --- |
| **ПРЕДЛОЖЕНЕ МЕРЕ** | **НАЧИН ПРАЋЕЊА** |
| Унапредити процесе планирања, реализације и евалуације васпитно-образовног рада у смислу:   * + - Примене процеса евалуације и самоевалуације као основе за даље планирање во рада     - Тимска израде плана унапређења ВО рада | Извештаји стручних сарадника  Извештаји стручинх актива и тимова |
| Унапредити сарадњу вртића и породице у смислу:   * + - Укључивања родитеља у процесе планирања, реализације и евалуације ВО рада;     - Индивидуализовања сарадње;     - Подизања родитељске компетенције | Извештаји тимова вртића  Извештај о реализацији акционих планова за унапређење ВО рада  Извештаји стручних сарадника |
| Унапредити процес праћења дечјег развоја и напредовања у смислу:   * + - Употребе различитих начина и инструмената;     - Тимског праћења дечјег развоја | Извештаји стручних сарадника  Извештаји стручних актива и тимова |
| Унапредити услове за живот и рад деце и запослених у вртићу у смислу:   * + - Обнављања просторних услова за боравак деце - и спољашњих и унутрашњих по унапред израђеном плану приоритета | Извештаји помоћника директора |